62020CO0206_INF
Uznesenie Súdneho dvora (šiesta komora) z 22. júna 2021 –Prosecutor of the regional prosecutor’s office in Ruse, Bulgaria
(vec C‑206/20) (
1
)
„Návrh na začatie prejudiciálneho konania – Článok 99 rokovacieho poriadku Súdneho dvora – Justičná spolupráca v trestných veciach – Európsky zatykač – Rámcové rozhodnutie 2002/584/SVV – Článok 8 ods. 1 písm. c) – Európsky zatykač vydaný prokuratúrou členského štátu na účely trestného stíhania na základe opatrenia zahŕňajúceho pozbavenie osobnej slobody vydaného tým istým orgánom – Neexistencia súdneho preskúmania pred odovzdaním vyžiadanej osoby – Dôsledky – Účinná súdna ochrana – Charta základných práv Európskej únie – Článok 47“
1.
Prejudiciálne otázky – Skrátené prejudiciálne konanie – Podmienky – Okolnosti odôvodňujúce rýchle prejednanie
(Štatút Súdneho dvora, článok 23a; Rokovací poriadok Súdneho dvora, článok 105 ods. 1)
(pozri body 32 – 34)
2.
Prejudiciálne otázky – Odpoveď nevyvolávajúca žiadne dôvodné pochybnosti – Odpoveď, ktorú možno jednoznačne vyvodiť z judikatúry – Uplatnenie článku 99 rokovacieho poriadku
(článok 267 ZFEÚ; Rokovací poriadok Súdneho dvora, článok 99)
(pozri body 36, 37)
3.
Policajná spolupráca – Justičná spolupráca v trestných veciach – Rámcové rozhodnutie o európskom zatykači a postupoch odovzdávania osôb medzi členskými štátmi – Vydanie európskeho zatykača na účely trestného stíhania – Európsky zatykač a vnútroštátne rozhodnutie, ktoré slúži ako základ pre tento zatykač vydaný prokurátorom, ktorý možno považovať za súdny orgán vydávajúci zatykač v zmysle článku 6 ods. 1 rámcového rozhodnutia – Neexistencia súdneho preskúmania týchto rozhodnutí vo vydávajúcom členskom štáte pred odovzdaním vyžiadanej osoby vykonávajúcim členským štátom – Dodržanie požiadaviek účinnej súdnej ochrany – Absencia
[Charta základných práv, článok 47; rámcové rozhodnutie Rady 2002/584, zmenené rámcovým rozhodnutím 2009/299, článok 6 ods. 1 a článok 8 ods. 1 písm. c)]
(pozri body 49, 51, 54 a výrok)
Výrok
Článok 8 ods. 1 písm. c) rámcového rozhodnutia Rady 2002/584/SVV z 13. júna 2002 o európskom zatykači a postupoch odovzdávania osôb medzi členskými štátmi, zmeneného rámcovým rozhodnutím Rady 2009/299/SVV z 26. februára 2009, v spojení s článkom 47 Charty základných práv Európskej únie a judikatúrou Súdneho dvora, sa má vykladať v tom zmysle, že požiadavky účinnej súdnej ochrany, ktorú musí mať osoba, na ktorú bol vydaný európsky zatykač na účely trestného stíhania, nie sú splnené, pokiaľ tak európsky zatykač, ako aj súdne rozhodnutie, na ktorom je tento európsky zatykač založený, vydáva prokurátor, ktorého možno kvalifikovať ako „súdny orgán vydávajúci zatykač“ v zmysle článku 6 ods. 1 tohto rámcového rozhodnutia, zmeneného rámcovým rozhodnutím 2009/299, pričom uvedený európsky zatykač alebo súdne rozhodnutie nemôžu byť predmetom súdneho preskúmania v členskom štáte vydávajúcom zatykač pred odovzdaním vyžiadanej osoby vykonávajúcim členským štátom.
(
1
)	Ú. v. EÚ C 262, 10.8.2020.